Up-142/05
Natisni
Opravilna št.:
Up-142/05
Datum odločitve:
19. 9. 2005
ECLI:
ECLI:SI:USRS:2005:Up.142.05
Akt:
Ustavna pritožba A. A. zoper sklep Okrajnega sodišča v Murski Soboti Dn št. 2052/2000 z dne 7. 1. 2005 
Ustavna pritožba A. A. zoper sklep Višjega sodišča v Mariboru št. Cp 938/99 z dne 1. 2. 2000 v zvezi s sklepom Okrajnega sodišča v Murski Soboti št. D 489/97 z dne 9. 12. 1998
Izrek:
Ustavna pritožba A. A. zoper sklep Okrajnega sodišča v Murski Soboti Dn št. 2052/2000 z dne 7. 1. 2005 se zavrže.

Ustavna pritožba A. A. zoper sklep Višjega sodišča v Mariboru št. Cp 938/99 z dne 1. 2. 2000 v zvezi s sklepom Okrajnega sodišča v Murski Soboti št. D 489/97 z dne 9. 12. 1998 se zavrže.
Evidenčni stavek:
Pritožnica ni vložila pritožbe zoper sklep o ugovoru zemljiškoknjižnega sodnika. Zato ni izčrpala pravnih sredstev in je bilo treba njeno ustavno pritožbo zavreči.
Ustavna pritožba je vložena prepozno, zato jo je bilo treba zavreči.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.1, 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
17. 2. 2005
Vrsta odločitve:
sklep
Vrsta rešitve:
zavrženje
Dokument:
US24964
Dokument v PDF obliki:
Up-142-05.pdf
117 KB
Prenesite datoteko
Up-142/05-6
19. 9. 2005
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 1. septembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba A. A. zoper sklep Okrajnega sodišča v Murski Soboti Dn št. 2052/2000 z dne 7. 1. 2005 se zavrže.
2. Ustavna pritožba A. A. zoper sklep Višjega sodišča v Mariboru št. Cp 938/99 z dne 1. 2. 2000 v zvezi s sklepom Okrajnega sodišča v Murski Soboti št. D 489/97 z dne 9. 12. 1998 se zavrže.
Obrazložitev
1. Okrajno sodišče je izdalo sklep o dedovanju, s katerim je bil za enega od dedičev proglašen pritožničin mož, ki se je zoper ta sklep pritožil. Višje sodišče je njegovo pritožbo zavrnilo. Na podlagi pravnomočnega sklepa o dedovanju je zemljiškoknjižno sodišče izdalo sklep o vpisu lastninske pravice na dediče. Zoper ta sklep je pritožnica (kot pravna naslednica svojega pokojnega moža) vložila ugovor. Okrajno sodišče je njen ugovor zavrnilo.
2. Pritožnica je dne 16. 2. 2005 vložila ustavno pritožbo, v kateri izpodbija v izreku navedene sklepe.
3. Ustavna pritožba zoper sklep Okrajnega sodišča Dn št. 2052/2000 z dne 7. 1. 2005 ni dovoljena. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva. V skladu s prvim odstavkom 159. člena Zakona o zemljiški knjigi (Uradni list RS, št. 58/03 – ZZK-1) lahko udeleženci postopka vložijo pritožbo proti sklepu o ugovoru. V ustavni pritožbi pritožnica sicer navaja, da je pritožbo vložila, vendar ni izkazala, da je Višje sodišče o pritožbi odločilo. Zato je Ustavno sodišče ustavno pritožbo v tem delu zavrglo iz tega razloga (1. točka izreka).
4. Po prvem odstavku 52. člena ZUstS se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Iz podatkov, ki jih je Ustavnemu sodišču poslalo Okrajno sodišče v Murski Soboti, izhaja, da je bil izpodbijani sklep Višjega sodišča št. Cp 938/99 z dne 1. 2. 2000 pooblaščencu pritožničinega pokojnega moža vročen dne 10. 3. 2000. Iz pritožničinih navedb je razvidno, da pritožnica ustavno pritožbo (zoper sklep Višjega sodišča) vlaga kot pravna naslednica svojega pokojnega moža. Zato je Ustavno sodišče kot začetek teka roka za vložitev ustavne pritožbe štelo dan vročitve sklepa njenemu pokojnemu možu. Ustavna pritožba, vložena dne 16. 2. 2005, je torej prepozna, zato jo je bilo treba tudi v tem delu zavreči (2. točka izreka).
5. Senat Ustavnega sodišča je sprejel ta sklep na podlagi prve in druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić